عبد السلام امين

عبد السلام امين كان مؤلف اغانى و شاعر غنائى مصرى من اهم و اشهر الكتاب و الشعرا فى مصر و العالم العربى, اشتهر بتاليف كتير من الاغانى المشهوره كمان الف فوازير رمضان لتلاتاشر سنه و اللى قام بطولتها نيللى و شيريهان و غيرهم, كمان الف مسلسلات تاريخيه و اسلاميه بالاضافه للاعمال الاذاعيه.

 حياته 
اتولد عبد السلام امين فى محافظه كفر الشيخ سنة 1936, خد ليسانس الآداب من جامعه عين شمس سنه 1962 و دبلوم الدراسات العليا فى الآداب العربيه سنه 1965. بدا الكتابه و هوا فى مرحله الدراسه فكتب لاذاعه الاسكندريه اعمال كتيره منها اشهرها مسلسل سعد اليتيم بالاضافه للاوبريتات و الاغانى, و من اذاعه الاسكندريه راح القاهره سنة 1958 و قدم اعماله لكبار الفنانين.

 وفاته 
عبد السلام امين اتوفى 11 فبراير سنة 2001.

 اعماله 

 اعماله الاذاعيه 
 مسلسل الاوائل فى الاسلام عن الرواد اللى فاتين فى الاسلام.
 مسلسل الخلفاء الراشدين.
 امام التابعين سعيد بن المسيب.
 الشعراء و الحب عن اشهر الشعرا العرب فى الجاهليه و الاسلام.
 الحنفاء - عن اشهر الشخصيات العربيه من الموحدين قبل الاسلام.
 سلسله اولو العزم من الرسل مجموعه من المسلسلات الاذاعيه (نوح - ابراهيم - موسى عيسى - محمد صلى الله عليه وسلم).

 اعماله فى التاريخ الاسلامى التليفزيونى 
 مسلسل عمر بن عبد العزيز
 مسلسل هارون الرشيد
 مسلسل تحت ظلال السيوف
 مسلسل ذو النون المصري
 مسلسل الزهره والسيف
 مسلسل فارس السيف والقلم
 مسلسل قاهر الروم
 مسلسل آخر المماليك
 مسلسل صدق وعده
 كتب احتفالات مصر بنصر اكتوبر لسنين  و اللى غنا فيها معظم نجوم الوطن العربى زى على الحجار - محمد ثروت -لطيفه -انغام -ورده -محمد العزبى - حسن الاسمر و غيرهم
 كتب احتفالات ميلاد الرسول صلى الله عليه وسلم باسم الليالى المحمديه و غنى فيها اشهر نجوم الغنا منهم ياسمين الخيام و محمد ثروت و غيرهم.
 الف مسرحيات الاطفال و اغانى المسرحيات زى مسرحيه سحلب بطوله حسين فهمى - و روحيه اتخطفت- بطوله فؤاد المهندس و العالمه باشا لسهير البابلى و غير

عمل بطوله اعماله اشهر فنانى مصر و الوطن العربى زى نور الشريف - حسين فهمى - محمود ياسين - محمود عبد العليم- عبله كامل - احمد عبد العزيز - سيد زيان - رشوان توفيق و غيرهم.

 دواوين 
 همسات الصبا
 موال لست الصبايا
 فلاح فى اوروبا
 اكتب لمين
 مداح النبى
 جحا فى المدينه

 جوايز 
حصل على كتير من الجوايز و كرمته الدوله فى كتير من المناسبات و فى كتير من الدول الاجنبيه منها ايطاليا اللى ادته وسام الاستحقاق من طبقه فارس و خد جايزه نجيب محفوظ و هيا اعلى جايزه بتمنحها الدوله فى السيناريو و الاداب.

 لينكات برانيه 

 مصادر 

تصنيف:مواليد 1936
تصنيف:وفيات 2001
تصنيف:شعرا مصريين
تصنيف:كتاب سيناريو مصريين
تصنيف:قاهريين
تصنيف:فايزين بجايزه نجيب محفوظ